ขึ้นกับฝีมือ
ยียวนกวนหัวใจตลอดไม่มีครายจะเกินหน้า &#8220;คุณปั้นบัณฑูร ล่ำซำ&#8221; บอสใหญ่รูปงาม ค่ายแบงก์กสิกรไทย
30 ต.ค. 2555

ยียวนกวนหัวใจตลอดไม่มีครายจะเกินหน้า “คุณปั้นบัณฑูร ล่ำซำ” บอสใหญ่รูปงาม ค่ายแบงก์กสิกรไทย
ต่อให้ก้าวเข้าสู่แซยิด แต่อารมณ์งุงิก็ยังมีให้เห็นตล๊อด
วันก่อนเซ็นสัญญากับธนาคารจีน คุณปั้นอารมณ์ดีพิเศษตอบคำถามเป็นเจ้าพ่อเซี่ยงไฮ้ เท่ระเบิด
คำถามแรกผ่านไป คำถามสองผ่านมา
พอคำถามสาม “คุณปั้นขา ปรับคณะรัฐมนตรีครั้งนี้คุณปั้นมองยังไงบ้างคะ” เท่านั้นแหละ ทุกอย่างอยู่ในภาวะเงียบสงบ มาคุ...
ก่อนบอกว่า “ปรับ ครม.ก็มีคนดีใจ มีคนเสียใจ เป็นธรรมดาของโลก คนได้ก็ดีใจด้วย ส่วนคนไม่ได้ก็เสียใจด้วย” ก่อนหัวเราะเสียงขลุกขลิกในลำคอ
“ของอย่างนี้เปลี่ยนตัวได้ตลอด เหมือนฟุตบอลต้องดูที่ฝีมือ” เอ๊ะฟุตบอลมันดูที่ฝีเท้าเน้อะ ขึ้นอยู่กับผู้จัดการทีมนะตะเอง